Iacobus Cohn
Iacobus (Anglice Jim) Cohn (natus Highland Park Illinoesiae anno 1953) est poeta, activista poesis, et artifex verbi dicti in Civitatibus Foederatis. Iuvenis a carminibus Roberti Dylan magnopere motus est. Discipulus in schola superiori Shaker Heights, unus ex binis ducibus manus pedifolii lusit. Artium Baccalaureatum in Universitate Coloratensi apud Boulder in lingua et litteris Anglicis (1976), Poeticarumque Diploma (1980) in Schola Iacobi Kerouac Poeticarum Incorporalium in Universitate Naropana obtinuit, ubi adiutor docens professoris Allen Ginsberg meruit. Gradum Magistratum Scientiarum in Educatione in Anglica et educatione surdorum in Universitate Roffensi et Instituto Surdorum Technico Nationali anno 1986 accepit. Plus quam bina decennia in disciplina officiorum debilitatis operatus est, exemplari usus et eruditionis in ministeriis et studiis debilitatis modo quasi siddha favens, scientias putans sociales per propositiones iterum definiri debere intra Civitates Foederatas ut novum studiorum karmicorum Americanorum genus sint.